**projektas**

**reg. Nr. T-33**

**2.4.darbotvarkės klausimas**

**Pasvalio rajono savivaldybės taryba**

**Sprendimas**

**Dėl kai kurių PASVALIO RAJONO SAVIVALDYBĖS TARYBOS SPRENDIMŲ PRIPAŽINIMO NETEKUSIAIS GALIOS**

2023 m. vasario d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos vietos savivaldos įstatymu (2022 m. birželio 30 d. įstatymo Nr. XIV-1268 redakcija), Pasvalio rajono savivaldybės taryba nusprendžia:

1. Pripažinti netekusiais galios:

1.1. Pasvalio rajono savivaldybės tarybos 2020 m. birželio 25 d. sprendimą Nr. T1-120 „Dėl Pasvalio rajono savivaldybės administracijos direktoriaus pareigybės aprašymo patvirtinimo“;

1.2. Pasvalio rajono savivaldybės tarybos 2020 m. birželio 25 d. sprendimą Nr. T1-121 „Dėl Pasvalio rajono savivaldybės administracijos direktoriaus pavaduotojo pareigybės aprašymo patvirtinimo“.

2. Nustatyti, kad sprendimas įsigalioja Pasvalio rajono savivaldybės tarybai priėmus atitinkamus sprendimus dėl Pasvalio rajono savivaldybės administracijos direktoriaus, direktoriaus pavaduotojo atleidimo iš pareigų ir šiems sprendimams įsigaliojus.

Sprendimas gali būti skundžiamas Pasvalio rajono savivaldybės tarybai (Vytauto Didžiojo a. 1, 39143 Pasvalys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administracinio teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras

Parengė

Juridinio ir personalo skyriaus vedėja

J. Karčiauskienė

Suderinta DVS Nr. RTS-29

Pasvalio rajono savivaldybės tarybai

**AIŠKINAMASIS RAŠTAS**

**DĖL kai kurių PASVALIO RAJONO SAVIVALDYBĖS TARYBOS SPRENDIMŲ PRIPAŽINIMO NETEKUSIAIS GALIOS**

2023 m. sausio 31 d.

Pasvalys

**1. Sprendimo projekto rengimo pagrindas.** Lietuvos Respublikos vietos savivaldos įstatymo Nr. I-533 pakeitimo įstatymu Lietuvos Respublikos vietos savivaldos įstatymas Nr. I-533 išdėstytas nauja redakcija.

**2. Sprendimo projekto tikslai ir uždaviniai.** Įgyvendinti teisinio reguliavimo pakeitimus ir užtikrinti Pasvalio rajono savivaldybės institucijų priimamų teisės aktų nuoseklumą, t. y. Pasvalio rajono savivaldybės administracijos direktoriaus pareigybės aprašymą tvirtina Pasvalio rajono savivaldybės meras, o Pasvalio rajono savivaldybės administracijos direktoriaus pavaduotojo pareigybės aprašymą, jei tokia pareigybė steigiama, – Pasvalio rajono savivaldybės administracijos direktorius.

**3. Kokios siūlomos naujos teisinio reguliavimo nuostatos ir kokių rezultatų laukiama:**

Pasvalio rajono savivaldybės merui ar Pasvalio rajono savivaldybės administracijos direktoriui priėmus atitinkamus teisės aktus (patvirtinus pareigybių aprašymus), nebeaktualūs Pasvalio rajono savivaldybės tarybos sprendimai bus pripažinti netekusiais galios.

**4. Skaičiavimai, išlaidų sąmatos, finansavimo šaltiniai**. Nereikia.

**5. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.** Priėmus sprendimo projektą, neigiamų pasekmių nenumatoma.

**6. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.** Pasvalio rajono savivaldybės meras tvirtins Pasvalio rajono savivaldybės administracijos direktoriaus pareigybės aprašymą, o Pasvalio rajono savivaldybės tarybai priėmus sprendimą steigti Pasvalio rajono savivaldybės administracijos direktoriaus pavaduotojo pareigybę, Pasvalio rajono savivaldybės administracijos direktorius – Pasvalio rajono savivaldybės administracijos direktoriaus pavaduotojo pareigybės aprašymą.

**7. Sprendimo projekto antikorupcinis vertinimas.** Neatliekamas.

**8. Sprendimo projekto iniciatoriai ir** **asmuo atsakingas už sprendimo vykdymo kontrolę.** Iniciatoriai – Pasvalio rajono savivaldybės administracijos Juridinis ir personalo skyrius, atsakingas – Pasvalio rajono savivaldybės meras.

Skyriaus vedėja Jurgita Karčiauskienė